62020TO0184_INF
Διάταξη του Γενικού Δικαστηρίου (δεύτερο τμήμα) της 6ης Οκτωβρίου 2020 – Sharpston κατά Δικαστηρίου της Ευρωπαϊκής Ένωσης
(Υπόθεση T‑184/20)
«Προσφυγή ακυρώσεως – Αποχώρηση του Ηνωμένου Βασιλείου από την Ένωση – Επιστολή του Προέδρου του Δικαστηρίου με την οποία καλεί τα κράτη μέλη να μεριμνήσουν για τον διορισμό γενικού εισαγγελέα – Πράξη μη δεκτική προσφυγής – Απαράδεκτο»
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Επιστολή του Προέδρου του Δικαστηρίου με την οποία καλεί τα κράτη μέλη να μεριμνήσουν για τον διορισμό γενικού εισαγγελέα – Η επιστολή δεν παράγει δεσμευτικά έννομα αποτελέσματα – Απαράδεκτο της προσφυγής
(Άρθρο 263 ΣΛΕΕ)
(βλ. σκέψεις 26-33)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως η οποία περιέχεται στην επιστολή του Προέδρου του Δικαστηρίου της 31ης Ιανουαρίου 2020, η οποία απευθύνεται στον Πρόεδρο του Συμβουλίου της Ευρωπαϊκής Ένωσης και η οποία καλεί τα κράτη μέλη να μεριμνήσουν για τον διορισμό γενικού εισαγγελέα στη θέση την οποία κατέχει επί του παρόντος η προσφεύγουσα.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Η Eleanor Sharpston φέρει τα δικαστικά έξοδά της καθώς και τα έξοδα στα οποία υποβλήθηκε το Δικαστήριο της Ευρωπαϊκής Ένωσης.